text: Sains Alessins est de la nef issus;
   Vint al sepulcre u nostre sire fu.
   Fist ses priiéres, si s'est confès rendus.
   Dous jors sejourne et dous nuis i estut,
   Qu'il ne manja ne sa bouce ne but ;
   Après en est al flun Jourdan venus,
   U li baptesmes de nostre signour fu,
   Et li apostle si baptisiérent tuit.
   Il se despoille, si se baigna tous nus;
   Puis prist des palmes, si s'en est revenus.
   Pour les Juis n’i osa estre plus.
   PageV01S232
   Car a cel jour que li sains Iiom i fu
   N’i avoit il des Crestiens nesun.
   Droit a le Lice a son cemin tenu.
  